Bedlîs de leşkeranê dewleta tirke qestî ra se ra 90ê daristanî vêşnayî yan zî darî birnayî, tarûmar kerdî. Artêşa tirke tewr peynî 6ê êlule de operasyono leşkerî kerd û operasyonî ra verî bi hezaran donim daristanî vêşnayî.
Bi taybetî herêma daristanan a Sehî ya Bedlîsî hedefê dewlete de ya. Herêma Sehî bi erazîyanê birîncan namdar bi.Nika operasyonanê leşkeran ra birîncî zî nênê ramitene. Reyna herêmanê Xîzan, Mûtkî û Tetwanî de zî her serre şewatê daristanî qewimîyenê. Artêşa tirke îlanê qedexeyan û operasyonan ra verî daristanan vêşnenê.
Goreyê zanayîşanê ke çimeyanê herêmîyan ra ameyî girewtene 6ê êlule de artêşa tirke 24 dew û dewekanê Bedlîsî de operasyonêk da destpêkerdene. Operasyonî ra ver zî Bedlîs û qezayanê ci de bi hezaran donum daristanî vêşnayî. 31ê tebaxe de çarçewa nê operasyonan de warê mabênê dewanê Doşkaya û Ortakapi ame vêşnayene.
